EL
C 78/20
Επίσημη Εφημερίδα της Ευρωπαϊκής Ένωσης
18.2.2022
Σημείωση:Για παράδειγμα, ένα ρούμι που περιέχει γλυκαντικές ύλες σε ποσότητα που υπερβαίνει το επιτρεπόμενο όριο των 20 γραμμαρίων ανά λίτρο, με αποτέλεσμα να μην είναι πλέον ρούμι αλλά πρέπει να φέρει τη νόμιμη ονομασία «αλκοολούχο ποτό», δεν μπορεί να φέρει τον σύνθετο όρο «ρούμι με ζάχαρη» ή «ρούμι με ζάχαρη από ζαχαροκάλαμο».
Εάν προστεθούν άλλα τρόφιμα που δεν επιτρέπονται βάσει της κατηγορίας 1 του παραρτήματος Ι, ο όρος ρούμι μπορεί να εμφανίζεται σε σύνθετο όρο, όπως «ρούμι και μπαχαρικά».
Εάν όχι, το προϊόν που προκύπτει θα πρέπει να επισημαίνεται π.χ.
ως «αλκοολούχο ποτό με ζάχαρη από ζαχαροκάλαμο» (προκειμένου να υποδειχθεί ότι έχει προστεθεί ζάχαρη σε αυτό) ή ως «αλκοολούχο ποτό με βάση ζάχαρη από ζαχαροκάλαμο» (προκειμένου να υποδειχθεί ότι η ζάχαρη αποστάχθηκε για την παραγωγή του αλκοολούχου ποτού το οποίο, ωστόσο, δεν πληροί άλλες απαιτήσεις παραγωγής για το ρούμι).
#22 – Παραδείγματα απαγορευμένων σύνθετων όρων:
1) Brandy & αλκοόλη
ή
Cognac και αλκοόλη
2) Απόσταγμα με βάση το Whisky
ή
Απόσταγμα Scotch Whisky
3) Ποτό με βάση το ρούμι
ή
Ποτό Ron de Guatemala
4) Ρούμι με ζάχαρη από ζαχαροκάλαμο
ή
Κουβανέζικο ρούμι και ζάχαρη
5) Αλκοολούχο ποτό λικέρ
ή
Αλκοολούχο ποτό Irish Cream
6) Gin water
ή
Genever Water
Σύμφωνα με το άρθρο 10 παράγραφος 6 στοιχείο γ), ένας σύνθετος όρος μπορεί να συμπληρώνει μόνο τη νόμιμη ονομασία ενός αλκοολούχου ποτού.
Ως εκ τούτου, ένας σύνθετος όρος δεν μπορεί να χρησιμοποιηθεί ως νόμιμη ονομασία ενός αλκοολούχου ποτού.
Η μόνη εξαίρεση στον κανόνα αυτό συνίσταται σε σύνθετους όρους που περιλαμβάνουν τον όρο «λικέρ» ή «κρέμα», οι οποίοι, σύμφωνα με το άρθρο 10 παράγραφος 5 στοιχείο β), μπορούν να αντικαταστήσουν τη νόμιμη ονομασία, υπό τον όρο ότι το ποτό που προκύπτει ικανοποιεί τις σχετικές απαιτήσεις της κατηγορίας αλκοολούχων ποτών 33 («λικέρ») του παραρτήματος Ι.
#23 - Παραδείγματα επιτρεπόμενων σύνθετων όρων που περιλαμβάνουν τον όρο «λικέρ» ή «κρέμα» :
1) 2) 3) 4) 5) 6)
Vodka liqueur (EN) Wodkalikör – Likör aus/mit Wodka (DE) Liqueur à la vodka (FR) Liquore alla vodka (IT) Licor de vodka (ES) Likier na bazie wódki (PL)
— — — — — —
Irish Whiskey Cream (EN) Berliner Kümmelcream (DE) Crème de Cognac (FR) Crema di Grappa (IT) Crema de Orujo de Galicia (ES) Krem na bazie Polskiej Wódki (PL)
Σε όλες τις περιπτώσεις που αναφέρονται ανωτέρω, πρέπει να τηρούνται τα ακόλουθα: α) το αλκοολούχο ποτό στο οποίο γίνεται αναφορά πρέπει να είναι αυθεντικό, π.χ. πρέπει να συμμορφώνεται με τις απαιτήσεις που καθορίζονται από την αντίστοιχη κατηγορία ή ΓΕ αλκοολούχου ποτού, συμπεριλαμβανομένου του ελάχιστου αλκοολικού τίτλου του —δηλαδή χωρίς αραίωση με νερό που μειώνει τον αλκοολικό τίτλο κάτω από το προβλεπόμενο ελάχιστο όριο· και β) η αλκοόλη που χρησιμοποιείται για την παραγωγή του ποτού προέρχεται αποκλειστικά από το αλκοολούχο ποτό που αναφέρεται στον σύνθετο όρο (εκτός από την αλκοόλη που μπορεί να υπάρχει σε αρωματικές ύλες, χρωστικές ή άλλα επιτρεπόμενα συστατικά τα οποία χρησιμοποιούνται για την παραγωγή αυτού του ποτού) — δηλαδή χωρίς προσθήκη άλλων αλκοολούχων ποτών ή αιθυλικής αλκοόλης γεωργικής προέλευσης ή προϊόντων απόσταξης γεωργικής προέλευσης οποιουδήποτε είδους· και γ) τηρούνται οι απαιτήσεις που προβλέπονται στην κατηγορία 33 του παραρτήματος Ι για τη χρήση της νόμιμης ονομασίας «λικέρ» (δηλ. ελάχιστος αλκοολικός τίτλος 15 % κατ’ όγκο και ελάχιστη περιεκτικότητα σε γλυκαντική ύλη 100 γραμμάρια ανά λίτρο) ή «κρέμα» (δηλαδή όλα τα παραπάνω + χρήση γάλακτος ή γαλακτοκομικών προϊόντων).
2.2.
Όροι χρήσης Το άρθρο 11 παράγραφος 1 προβλέπει τους ακόλουθους όρους χρήσης της ονομασίας (κατηγορίας ή ΓΕ) αλκοολούχου ποτού σε σύνθετο όρο: «α) η αλκοόλη που χρησιμοποιείται για την παραγωγή του ποτού με αλκοόλη προέρχεται αποκλειστικά από το αλκοολούχο ποτό που αναφέρεται στον σύνθετο όρο, εκτός από την αλκοόλη που μπορεί να υπάρχει σε αρωματικές ύλες, χρωστικές ή άλλα επιτρεπόμενα συστατικά τα οποία χρησιμοποιούνται για την παραγωγή αυτού του ποτού με αλκοόλη· και